Diari Oficial de la Generalitat Valenciana


Sumari del DOGV 5332, del 25-08-2006 (2006/8096)

RESOLUCIÓ de 3 de juliol de 2006, del Rectorat de la Universitat de València, per la qual es disposa la publicació de l'acord del Consell de Govern en la que es crea una escala pròpia d'aquesta Universitat i s'estableix la integració dels llocs de treball que la conformen.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5332

Data del DOGV
:   25-08-2006

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2006/8096


Data del document
:   03-07-2006

Organisme emissor
:   Universitat de València

Tipus de document
:   Resolució

Descriptors 

:   * universitat
    * qualificació del personal

RESOLUCIÓ de 3 de juliol de 2006, del Rectorat de la Universitat de València, per la qual es disposa la publicació de l'acord del Consell de Govern en la que es crea una escala pròpia d'aquesta Universitat i s'estableix la integració dels llocs de treball que la conformen. [2006/8096]  
El Consell de Govern de la Universitat de València, en la sessió ordinària del 27 de juny de 2006, va aprovar la proposta de creació de l'escala tècnica superior de conservadors de col·leccions científiques.   
Aquest rectorat, fent ús de les competències que li atribueix l'article 20, en relació amb els articles 2.2 i 75 de la Llei Orgànica 6/2001, de 21 de desembre, d'Universitats, resol:  
Primer  
Publicar en el Diari Oficial de la Generalitat (DOGV) l'acord del Consell de Govern 158/2006, que figura com annex a aquesta resolució.  
Segon  
Contra aquesta resolució, que exhaureix la via administrativa, es pot interposar potestativament un recurs de reposició en el termini d'un mes a partir del dia següent a la seva publicació, davant del mateix òrgan que va dictar la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos comptats a partir del dia següent a la seva publicació.  
València, 3 de juliol de 2006.. El rector: Francisco Tomás Vert.  
ANNEX I  
Acord del Consell de Govern de la Universitat de València per a la creació d'una escala pròpia d'aquesta universitat i la integració dels llocs de treball que la conformen.  
Per necessitats institucionals i per atendre les diverses col·leccions científiques que s'han anat creant en els últims anys, es proposa dotar la plantilla de personal d'administració i serveis amb llocs de treball de conservadors científics, perquè s'atenguen les tasques de conservació d'aquestes col·leccions.   
Igualment, es planteja la necessitat que aquests llocs de treball i els que es puguen crear més endavant, queden integrats en una nova escala d'administració especial per al grup A.  
En aquest sentit, el Consell de Govern, fent ús de les competències que li atribueix l'article 15, en relació amb els articles 2.2 i 75 de la Llei Orgànica 6/2001, de 21 de desembre, d'universitats, i l'article 184.2 dels nostres Estatuts, acorda:  
Primer. La creació de l'escala tècnica superior de conservadors de col·leccions científiques.   
Segon. Integrar inicialment en aquesta escala, els llocs de treball que a continuació es detallen:   
. Conservador/a del Jardí Botànic.   
. Conservador/a de la col·lecció de materials geològics.   
. Conservador/a de la col·lecció espanyola de cultius tipus.   
Tercer. Enviar aquest acord a publicar al Diari Oficial de la Generalitat (DOGV), perquè en prengueu coneixement i als efectes oportuns.